bacat
Item jan van daelhem natuerlijc van vyssenake in pncia heeft vercocht
en bekynt dat hij wael ende wittelijc vercocht heeft willeme van daelhem
natuerlijc van getrode sijnen oem de vruchten van coren staende op iii
dachmalen lants van viven dach lants genome en gecore te worden
liggende die voirs vive dach te weve oft dair omtrent aldair
den selve willeme ghelieven sal de voirs v dach te kiesen
om dair uut te nemen iii dachmale vanden besten voir een
zeke some van peninghen dair af de voirs jan hem bekynt
wael vernueght sijnde gelovende de selve jan den voirg
willeme sijnen oem vanden voirs cope jeghen eene yegelijke
recht warant te sijne wynge willem ja xxiii
Item is vorwerde Soe wair de voirs jan den voirs willeme sijnen oem
betaelt ende vernueght tusschen dit ende smaendaeghs nae groet
vastenavont naestcomen ix gulden x stuvs voir elcken gulden gerekent
en dair toe ii stuvs dat dan de voirs brief vande drie dach lantg
gedaen
vruchten te nyeute gaen sal werden en dair toe eene anden
scepen brief van viii gulden en viii stuvs Ende wair dat
de selve jan te dien dage de voirs ix gulden niet en betaelde
ende den coop vanden voirs iii dach vruchten den voirs willeme
bleve gelijc bove gescreve steet soe sal nochtan de voirs wille
den voirs brief van viii gulden en viii stuvs te nyeute doe esd
den dach tusschen janne hubert ende steven rijkelairt is gestelt
ome voir den raide vand stat te compareren tusschen dit
van in saterdage naestcomen ouer viii dage te nestide
ja xxiii